**PASTRAREA COMBINAȚIEI NUMĂRULUI DE ÎNMATRICULARE DEȚINUT ANTERIOR**

Operațiunea de păstrare a numărului de înmatriculare poate fi solicitată la sediul Serviciului din Șos. Pipera nr. 49, sector 2, București sau transmisă prin intermediul poștei electronice pe adresa de e-mail

inmatriculari.bucuresti@mai.gov.ro

Păstrarea combinaţiei numărului de înmatriculare poate fi solicitată de către titularul certificatului de înmatriculare autorităţii care a efectuat înmatricularea, până la momentul radierii vehiculului, al expirării solicitării anterioare de păstrare sau al transcrierii transmiterii dreptului de proprietate pe numele dobânditorului, după caz, cu plata tarifului aferent. Solicitarea înscrierii acesteia în evidenţele autorităţii competente se face în baza depunerii următoarelor documente:

* cererea solicitantului, al cărei model este prevăzut în anexă;
* actul de identitate al solicitantului sau documentele care atestă dobândirea personalităţii juridice, denumirea şi sediul persoanei juridice, în original şi în copie;
* dovada achitării tarifului de păstrare a combinaţiei numărului de înmatriculare.

Plata pentru păstrare a numărului de înmatriculare se poate face prin internet banking, virament bancar, mandat poștal. Pentru plata electronică vă rugăm consultați secțiunea de dedicată *informații despre plăți*.

Plata poate fi făcută și numerar la ghișeu odată cu depunerea documentelor, în cazul în care doriți să vă prezentați la sediul serviciului nostru.

Precizăm faptul că valabilitatea păstrării combinației numărului de înmatriculare este de un an de la data efectuării operațiunii, cu posibilitatea de prelungire consecutivă pe o perioadă de până la trei ani, responsabilitatea asigurării continuității păstrării combinației revenind solicitantului.

Această operațiune se poate realiza fără o programare prealabilă, la oricare dintre ghișeele de preluare documente din cadrul serviciului nostru, în timpul programului de lucru.

Dacă transmiteți cererea de prelungire a păstrării prin solicitare online vă rugăm să aveți în vedere timpul necesar circuitului documentelor, pentru a nu depăși termenul de valabilitate al păstrării anterioare.

**DUPLICATE CERTIFICATE DE ÎNMATRICULARE SI PLĂCI CU NUMĂRUL DE ÎNMATRICULARE**

Proprietarii vehiculelor pot solicita eliberarea unor noi plăcuțe cu numere de înmatriculare în locul celor pierdute, furate sau deteriorate, precum și în cazul în care doresc o plăcuță suplimentară.

Eliberarea unei/unor noi plăcuţe cu număr de înmatriculare, ca urmare a pierderii, deteriorării sau furtului, sau pentru obținerea unei plăcuțe suplimentare se face în baza depunerii următoarelor documente:

* Cererea solicitantului pe care se va înscrie motivul;
* Dovada achitării tarifului de confecționare a unei noi plăcuțe (20 lei) sau a unei perechi (40 lei);
* Actul de identitate al solicitantului sau documentele care atestă dobândirea personalităţii juridice, denumirea şi sediul persoanei juridice în cazul în care proprietar este o persoană juridică;
* Plăcuţa/plăcuţele deteriorată/deteriorate ori, după caz, declaraţia de pierdere sau dovada declarării furtului acesteia/acestora emisă de către autorităţi competente;
* Procura specială în formă autentică, după caz.

Eliberarea unui nou certificat de înmatriculare când acesta a fost pierdut, furat sau deteriorat, se soluționează prin depunerea la sediul serviciului a următoarelor documente:

* Cererea solicitantului;
* Dovada achitării contravalorii certificatului de înmatriculare – 49 lei
* Actul de identitate al solicitantului sau documentele care atestă dobândirea personalităţii juridice, denumirea şi sediul persoanei juridice;
* Declaraţia de pierdere/ furt/ deteriorare;
* Procura specială în formă autentică, după caz.

Pentru alte cazuri de preschimbare a certificatului de înmatriculare va rugam consultați site-ul [www.drpciv.ro](http://www.drpciv.ro) sectiunea documente si formulare.